****

**AKMENĖS RAJONO SAVIVALDYBĖS TARYBA**

**SPRENDIMAS**

**DĖL AKMENĖS RAJONO SAVIVALDYBĖS LAZDYNŲ PELĖDOS LITERATŪRINĖS PREMIJOS SKYRIMO NUOSTATŲ** **PATVIRTINIMO**

2022 m. vasario 21 d. Nr. T-8

Naujoji Akmenė

Vadovaudamasi Lietuvos Respublikos vietos savivaldos įstatymo 6 straipsnio 13 punktu, atsižvelgdama į Akmenės rajono savivaldybės kultūros ir meno tarybos 2022 m. sausio d. protokolą Nr. TPP-3, siekdama įamžinti Lazdynų Pelėdos slapyvardžiu rašiusių Akmenės krašte gyvenusių ir brandžiausius kūrinius sukūrusių Lietuvos rašytojų, seserų Sofijos Ivanauskaitės-Pšibiliauskienės ir Marijos Ivanauskaitės-Lastauskienės atminimą, Akmenės rajono savivaldybės taryba n u s p r e n d ž i a patvirtinti Akmenės rajono savivaldybės Lazdynų Pelėdos literatūrinės premijos skyrimo nuostatus (pridedama).

Šis sprendimas gali būti skundžiamas Lietuvos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas

PATVIRTINTA

Akmenės rajono savivaldybės tarybos

2022 m. vasario 21 d. sprendimu Nr. T-8

**AKMENĖS RAJONO SAVIVALDYBĖS** **LAZDYNŲ PELĖDOS LITERATŪRINĖS PREMIJOS SKYRIMO NUOSTATAI**

**I SKYRIUS**

**BENDROJI DALIS**

1. Įamžinant Lietuvos rašytojų Sofijos Ivanauskaitės-Pšibiliauskienės ir Marijos Ivanauskaitės-Lastauskienės atminimą, įsteigiama jų slapyvardžio Akmenės rajono savivaldybės Lazdynų Pelėdos literatūrinė premija (toliau – Premija).

2. Bendradarbiavimo sutarties su Lietuvos rašytojų sąjunga pagrindu Premijos steigėja – Akmenės rajono savivaldybės taryba.

3. Lėšos Premijai finansuoti numatomos Akmenės rajono savivaldybės Švietimo, kultūros, jaunimo reikalų ir sporto paslaugų teikimo programos (kodas – I) priemonėje „Kultūros ir leidybos veiklų finansavimas“ (kodas – 01.02.02.04.).

4. Premijos dydis – 1500,0 Eur.

5. Premiją, atsižvelgdamas į Lazdynų Pelėdos literatūrinės premijos vertinimo komisijos (toliau – Komisijos) protokolo nutarimą, įsakymu skiria Akmenės rajono savivaldybės administracijos direktorius.

**II SKYRIUS**

**PREMIJOS SKYRIMO TVARKA**

6. Premija skiriama už geriausią per pastaruosius dvejus metus išleistą lietuvių autorių romaną ar apysaką.

7. Premijos konkurso dalyviais gali būti Lietuvos Respublikos piliečiai, per pastaruosius dvejus metus parašę ir lietuvių kalba išleidę popierinės knygos formatu naują romaną ar apysaką.

8. Akmenės rajono savivaldybės administracija nuo 2022 metų kas dvejus metus skelbia konkursą Premijai gauti. Informacija apie Konkursą skelbiama Akmenės rajono savivaldybės interneto svetainėje [www.akmene.lt](http://www.akmene.lt)

9. Kandidatus Premijai gauti turi teisę siūlyti kūrybinės bei visuomeninės organizacijos, kultūros įstaigos ir patys autoriai. Kandidatai Premijai gauti pristatomi Komisijai iki einamųjų metų liepos 1 d.

10. Pasiūlymai dėl kandidatų Komisijai kartu su publikuotais kūriniais (5 knygų egzemplioriais) ir užpildyta paraiška (forma – pagal Nuostatų priedą) pateikiami adresu: L. Petravičiaus a. 2, LT-85132 Naujoji Akmenė. Konkurso Komisijai atsiųsti kūriniai autoriams nėra grąžinami.

11. Buvęs šios Premijos laureatas turi teisę pristatyti naujus kūrinius Premijai gauti ir vėl tapti laureatu.

**III SKYRIUS**

**KOMISIJOS DARBO ORGANIZAVIMO TVARKA**

12. Komisijos, kurią sudaro 5 nariai (2 Akmenės rajono savivaldybės administracijos atstovai ir 3 Lietuvos rašytojų sąjungos deleguoti atstovai), sudėtį įsakymu tvirtina Akmenės rajono savivaldybės administracijos direktorius.

13. Komisijos nariai iki posėdžio dienos privalo susipažinti su pateiktais kūriniais Premijai gauti.

14. Komisija sprendimus priima posėdyje balsų dauguma.

15. Komisijos posėdis teisėtas, kai jame dalyvauja ne mažiau kaip 2/3 Komisijos narių.

16. Komisija, įvertinusi pasiūlytus kandidatus, išrenka Premijos laureatą ir teikia tvirtinti Akmenės rajono savivaldybės administracijos direktoriui.

17. Komisijos veiklą ir jos posėdžius organizuoja Akmenės rajono savivaldybės administracijos Švietimo, kultūros ir sporto skyrius.

18. Komisijos sprendimai įforminami posėdžio protokolu.

19. Su kandidatų kūriniais Komisija susipažįsta ir juos apsvarsto iki einamųjų metų rugpjūčio 15 dienos. Komisijos narių darbas nėra apmokamas.

**IV SKYRIUS**

**VERTINIMAS IR APDOVANOJIMAS**

20. Skiriant Premiją atsižvelgiama į kūrinio literatūrinę vertę, idėjų naujumą ir poveikį visuomenei.

21. Laureatui skiriama premija, jis taip pat apdovanojamas Akmenės rajono savivaldybės atminimo dovanomis bei Premiją liudijančiu dokumentu.

22. Premija teikiama kas dvejus metus rugsėjo mėnesį.

\_\_\_\_\_\_\_\_\_\_\_\_\_\_\_\_\_

Akmenės rajono savivaldybės

Lazdynų Pelėdos literatūrinės premijos skyrimo nuostatų

priedas

(**Paraiškos Akmenės rajono savivaldybės Lazdynų Pelėdos literatūrinei premijai gauti forma)**

Paraiška gauta:

20 m. .............................d. Nr.

**PARAIŠKA**

**GAUTI AKMENĖS RAJONO SAVIVALDYBĖS LAZDYNŲ PELĖDOS**

**LITERATŪRINĘ PREMIJĄ**

\_\_\_\_\_\_\_\_\_\_\_\_\_\_\_\_\_\_\_\_

(data)

1.Pretendento vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Namų adresas, telefonas, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Darbovietė, adresas, telefonas, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Konkursui siūlomo romano ar apysakos pavadinimas, išleidimo metai, leidykla

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Organizacijos pavadinimas, adresas, telefonas, el. paštas (pildoma, jei paraišką teikia organizacija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Jeigu Paraišką teikia organizacija, organizacijos vadovas, teikdamas Paraišką savo parašu patvirtina, jog paraiška yra suderinta su autoriumi.

Tvirtinu, kad pateikta informacija yra tiksli ir teisinga

(parašas)

Teikiančio asmens / teikiančios organizacijos vadovo vardas, pavardė